ЩIэблэщIэм ныпыр къеIэтыж
Адыгэ ныпыр, гъуэгугъэлъагъуэу,
Ди щIэблэм нобэ къеIэтыж.
Я зэхэтыкIэм гур хигъахъуэу,
Адэшхуэ лIыгъэм хуаунэтIыж.
Вагъуэ пщыкIутIыр я шабзащхьэу,
Гугъуехьым, лIыгъэм зрапщыт.
Я хамэ пащхьэ зыщагъэщхъыу,
Къэхъункъым ахэр зэ щыщыт.
БлэкIам хуэфащэу яIэщ плъапIэ
ИкIи ящIэтщ адэжьхэм ялъ.
Теувэ хъуми щIакIуэ кIапэ,
ЖрагъэIэнущ — АдыгэлI!
Нэхъыжьхэр къэхъуми щызэпеIэ,
ЩIалэфIхэр нобэ зэкъуоувэж.
Лъэпкъыгур я бгъэм къыщIэроIэ.
Гъуэгу махуэ лъэпкъри тоувэж!..
Тхьэгъэпсэу Увжыкъуэ
